Sewwieq ta’ mutur jinsab fil-periklu tal-mewt wara inċident tat-traffiku li seħ għall-ħabta tas-7.15 a.m. fi Triq George Borg Olivier, il-Mellieħa. Minn stħarriġ preliminari jirriżulta li r-raġel, li għandu 52 sena u joqgħod San Ġwann, kien qiegħed isuq Kawasaki ER 6N meta seħħet ħabta ma’ Ford Transit misjuq minn raġel ta’ 39 sena li joqgħod San Pawl il-Baħar. Is-sewwieq tal-mutur ittieħed l-Isptar Mater Dei b’ambulanza, fejn kien iċċertifikat li jinsab f’qagħda kritika. Tfajla ta’ 18-il sena mill-Mellieħa, li kienet passiġġiera fuq il-mutur ittieħdet l-isptar ukoll, fejn, madanakollu, kienet iċċertifikata li sofriet ġrieħi ħfief. Aktar investigazzjonijiet għadhom għaddejjin filwaqt li nħatru diversi esperti biex jassistu b’inkjesta maġisterjali.